CELEX: C2004/300/05
Language: sl
Date: 2004-12-04 00:00:00
Title: Sodba Sodišča (prvi senat) z dne 14. oktobra 2004 v zadevi C-36/02 (predlog za sprejem predhodne odločbe Bundesverwaltungsgericht): Omega Spielhallen- und Automatenaufstellungs-GmbH proti Oberbürgermeisterin der Bundesstadt Bonn (Svobodno opravljanje storitev — Prost pretok blaga — Omejitve — Javni red — Človeško dostojanstvo — Varstvo temeljnih vrednot, zagotovljenih z nacionalno ustavo — „Zaigrano ubijanje“)

4.12.2004   
            
            
               SL
            
            
               Uradni list Evropske unije
            
            
               C 300/3
            
         
      SODBA SODIŠČA
   
   (prvi senat)
   z dne 14. oktobra 2004
   v zadevi C-36/02 (predlog za sprejem predhodne odločbe Bundesverwaltungsgericht): Omega Spielhallen- und Automatenaufstellungs-GmbH proti Oberbürgermeisterin der Bundesstadt Bonn (1)
   
   (Svobodno opravljanje storitev - Prost pretok blaga - Omejitve - Javni red - Človeško dostojanstvo - Varstvo temeljnih vrednot, zagotovljenih z nacionalno ustavo - „Zaigrano ubijanje“)
   (2004/C 300/05)
   Jezik postopka: nemščina
   V zadevi C-36/02, katere predmet je predlog za sprejem predhodne odločbe na podlagi člena 234 ES, naslovljen na Sodišče s sklepom Bundesverwaltungsgericht (Nemčija) z dne 24. oktobra 2001, ki je na Sodišče prispel 12. februarja 2002, v postopku v glavni stvari, ki poteka med Omega Spielhallen- und Automatenaufstellungs-GmbH in Oberbürgermeisterin der Bundesstadt Bonn, je Sodišče (prvi senat), v sestavi P. Jann, predsednik senata, A. Rosas (poročevalec), R. Silva de Lapuerta, sodnica, K. Lenaerts in S. von Bahr, sodnika, generalna pravobranilka: C. Stix-Hackl, sodni tajnik: M.-F. Contet, glavna administratorka, dne 14. oktobra 2004 razglasilo sodbo, katere izrek se glasi kot sledi:
   Pravo Skupnosti ne nasprotuje nacionalnemu ukrepu, izdanemu zaradi varstva javnega reda, ki prepoveduje gospodarsko dejavnost komercialnega prirejanja iger s simuliranim ubijanjem ljudi, zato ker ta dejavnost krši človeško dostojanstvo.
   
      (1)  UL C 109, 4.5.2002.